Public procurement notice: Contract Notice
Published: 2016-01-20
Buyer: Københavns Kommune
Country: DK
Region: Byen København
Contract type: Services
Procedure: Competitive procedure with negotiation
CPV classification: 32544000 | 32545000 | 32552100 | 72000000
Submission deadline: 2016-02-22
Award criteria: The most economic tender

Technical requirements: Ordregiver ønsker at indgå en aftale med én leverandør om levering af telefoniudstyr til Ordregivers brugere. Som en del af aftalen skal der gennemføres en opgradering og konsolidering af det eksisterende telefonianlæg (MX-ONE v4.1) med minimum 11 000 brugere. Den eksisterende løsning har 9 000 IP brugere, og 2 000 digitale brugere, og den opgraderede platform skal indeholde minimum 11 000 IP brugere, hvorfor der skal skiftes 2 000 telefoner som del af implementeringen.
Den nye leverandør skal, som en del af første leverance, levere 2 000 nye IP telefoner, der skal installeres i stedet for de nuværende 2 000 digitale telefoner. Installation foretages af Ordregiver.
Ordregiver ønsker med denne opgradering og konsolidering af telefonanlægget at sikre stabilitet og minimum samme funktionalitet for Ordregivers telefonibrugere som hidtil.
Løsningen skal kunne håndtere almindelige telefonifunktioner herunder IVR, traditionelle søgegrupper etc.
Løsningen skal både kunne håndtere mobil- og fastnetbrugere. Løsningen skal derfor være meget skalerbar og fleksibel.
Såfremt der modtages ansøgninger fra flere end 3 egnede virksomheder vil der ved udvælgelsen blive lagt vægt på ansøgernes tekniske kapacitet — særligt i forhold til bedste og mest relevante erfaring jf. den udbudte opgave beskrevet i afsnit II.2.4. Der vurderes på de maksimalt 5 først anførte referencer. Referencer omhandlende opgradering, konsolidering og drift af sammenlignelige løsninger vægtes højt i vurderingen af anmodningerne. Ud fra en samlet vurdering prækvalificeres de 3 ansøgere, der anses for bedst egnede til at løfte opgaven.
I ESPD'ens afsnit IV.C skal udfyldes: 1b. For referenceperioden gælder løsninger i drift indenfor de seneste 3 år, dog kan implementeringen være foretaget indenfor de seneste 5 år.
I forbindelse med anmodning om deltagelse i nærværende udbud med forhandling, skal tilbudsgiver benytte »Standardformular for det fælles europæiske udbudsdokument« (ESPD) som kan hentes på udbudssiden jf. afsnit I.3). Endvidere henvises der til »Vejledning til det fælles Europæiske udbudsdokument« samme sted, for vejledning i udfyldelse af standardformularen.
Tilbudsgiver skal udfylde Del II.A, Del II.B, Del III.A, Del III.B og Del III.C. Såfremt Tilbudsgiver basere sig på andre enheders kapacitet skal Del.II.C: Oplysninger om udnyttelse af andre enheders kapacitet udfyldes, og der udfyldes et ESPD pr. enhed. Den resterende del af ESPD skal udfyldes i henhold til III.1.2) og III.1.3).
Anmodning om deltagelse i nærværende udbud sker ved at oploade den udfyldte ESPD på udbudssiden jf. afsnit I.3). ESPD'en skal enten underskrives på selve formularen og/eller elektronisk via ETHICS.
Ordregiver forventer at gennemføre et forhandlingsforløb, hvor der forventeligt afgives et indledende, et forhandlingstilbud samt et endeligt tilbud. Ordregiver forbeholder sig dog retten til at tildele kontrakten med udgangspunkt i det indledende tilbud.
På baggrund af det indledende tilbud og forhandlingstilbuddene forventer ordregiver at invitere tilbudsgiverne til parallelle individuelle forhandlingsmøder. Forhandlingsmøderne kan vedrører udbudsmaterialet, herunder fortolkningen heraf samt tilbudsgivernes konkrete løsningsforslag.
Ordregiver gør opmærksom på, at der som følge af forhandlingerne kan ske ændringer i udbudsmaterialet, hvilket alle tilbudsgivere løbende vil blive orienteret om. Der vil ikke ske ændringer i de grundlæggende elementer i det oprindelig udsendte udbudsmateriale.
I henhold til Lov om nr. 492 af 12.5.2010 om Klagenævnet for Udbud (med senere ændringer) gælder følgende klagefrister i relation til gennemførelse af udbud. Ved klager over ikke at være udvalgt skal klagen være indgivet til Klagenævnet for Udbud inden 20 kalenderdage, fra dagen efter afsendelse af underretning, jf. lovens § 7, stk. 1. Ved klager over udbud skal klagen være indgivet til Klagenævnet for Udbud inden 55 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort, jf. lovens § 7, stk. 2, nr. 1. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. lovens § 3, stk. 1.

Eligibility requirements: Ingen Krav.